KBANK รูด 5% หลังกำไรไตรมาส 1 วูบกว่า 30% เหลือ 6.6 พันลบ.
KBANK รูด 5% หลังกำไรไตรมาส 1 วูบกว่า 30% เหลือ 6.6 พันลบ.
22 เม.ย. 2563

ผู้สื่อข่าวรายงานว่า ราคาหุ้น ธนาคารกสิกรไทย จำกัด (มหาชน) หรือ KBANK ณ เวลา 10.23 น. อยู่ที่ระดับ 92.50 บาท ลบ 4.50 บาท หรือ 4.64% สูงสุดที่ระดับ 93.50 บาท ต่ำสุดที่ระดับ 92.25 บาท ด้วยมูลค่าการซื้อขาย 546.92 ล้านบาท

โดยราคาหุ้น KBANK ปรับตัวลดลงแรงวันนี้ หลังมีการรายงานผลการดำเนินงานงวดไตรมาส 1/63 มีกำไรสุทธิลดลง ดังนี้

โดยปัจจัยที่ส่งผลให้บริษัทมีกำไรลดลง เนื่องจากมีรายได้ที่มิใช่ดอกเบี้ยจำนวน 7,372 ล้านบาท ลดลงจำนวน 4,869 ล้านบาท หรือ 39.78% ส่วนใหญ่เกิดจากความผันผวนในตลาดเงินและตลาดทุนจากภาวะเศรษฐกิจถดถอยอันเนื่องมาจาก ผลกระทบของโควิด-19 รวมทั้งการจัดประเภทและวัดมูลค่าของเงินลงทุนใหม่ตาม TFRS 9
เช่นเดียวกับค่าใช้จ่ายจากการดำเนินงานอื่นๆ จำนวน 17,481 ล้านบาท เพิ่มขึ้นจำนวน 1,471 ล้านบาท หรือ 9.19% ส่วนหนึ่งเกิดจากค่าใช้จ่ายในการจัดการหนี้ ค่าใช้จ่ายด้านเทคโนโลยีสารสนเทศ และค่าใช้จ่ายกิจกรรมทางการตลาด